stanford-oval/wikipedia huggingface dataset:
מזופיליה
הסבר מדעי

מדענים משערים שמשיכה מינית לשדיים נגרמת בגלל שהם אחד המאפיינים של שלב ההתבגרות המינית. ברוב התרבויות האנושיות גברים נמשכים לשדיים של נשים.
לארי יאנג, פרופסור לפסיכיאטריה באוניברסיטת אמורי שחקר את הבסיס הנוירולוגי של התנהגויות חברתיות מורכבות, מצא שגברים נמשכים לשדי נשים מסיבות אבולוציוניות. לדבריו, גירוי השדיים גורם לשחרור של אוקסיטוצין במוח האישה, בדיוק כמו מה שקורה בזמן ההנקה של תינוק.
הזואולוג והאתולוג דזמונד מוריס העלה בספרו "הקוף העירום" השערה לפיה המחשוף בין השדיים מעורר גירוי מיני בגלל דמיונו לשסע הישבן. חוקרי פסיכולוגיה אבולוציונית מציינים שאצל רוב בעלי החיים השדיים מתרחבים רק בתקופת הביוץ, בעוד אצל בני האדם השדיים גדלים בגיל ההתבגרות ונותרות באותו גודל במשך זמן רב, ועל רקע זה התפתחה משיכה מינית לשדיים ללא קשר לתקופת הפוריות.
צוות חוקרים אירופאי פרסם מחקר שכותרתו "העדפות של גברים לגודל ולמבנה החזה של נשים ב-4 תרבויות", בכתב העת "אבולוציה והתנהגות האדם". מסקנת המחקר היא שקיימת העדפה לצורה ולא לגודל, למרות האמונה המערבית שגברים מעדיפים חזה גדול.
קיימים סוגי פטישיזם המתמקדים בחלקים שונים של גוף האישה (תופעה המכונה פרטיאליזם (אנ') או חלקיות), בהם פטיש לכפות רגליים, לשפתיים ולבית השחי. משיכה מינית לשדיים נשיים היא אחד מסוגי הפטישיזם, ובספרות הקלינית של המאה ה-19 ההתמקדות זו נחשבה לפאראפיליה, אך מאמצע המאה ה-20 משיכה זו נחשבת לתופעה נורמלית, אלא אם כן היא חזקה במיוחד ופוגעת בחיי המין.
בחברה ובתרבות

בתרבויות שונות בעולם השדיים הנשיים מהווים סמל מיני ומקור לתשומת לב רבה. אנשים רבים, גברים ונשים כאחד, רואים בשדיים מאפיין מין משני חשוב אצל נשים.
באופנה המודרנית מקובלים בגדי נשים צמודים בעלי מחשוף בחולצה או בשמלה החושף את החלק העליון של השדיים. חשיפה זו מיוחסת לפטישיזם של השד. מחשוף רחב ושימוש בחזיית פוש-אפ נחשבים בדרך כלל כצורה של פלירטוט נשי או פיתוי. רוב הגברים ההטרוסקסואלים שואבים הנאה ארוטית ממראה השדיים הנשיים.
מחשוף רחב החושף חלק מהחזה הנשי נחשב ללבוש פרובוקטיבי שיש להימנע ממנו ברוב המסגרות החברתיות, בהן מקומות עבודה, בתי כנסת ובתי ספר.
במאי קולנוע במאה ה-20 נודעו בחיבתם לשחקניות בעלות שדיים גדולים. הסרט "לורנה" (1964) היה הראשון מבין סרטיו של ראס מאייר (אנ') שבו השחקנית הראשית, לורנה מייטלנד, נבחרה על בסיס גודל החזה. לאחר מכן ליהק לסרטיו שחקניות אחרות בעלות שדיים גדולים. סרטיו זכו להצלחה מסחרית גדולה. באופן דומה, הבמאי יהודה ברקן נהג לשלב שחקניות בעלות שדיים גדולים בסרטי המתיחות שלו, שזכו להצלחה מסחרית. גם בקמפיין הפרסומי למשקה "תפוזינה" בשנות התשעים שולבה הדוגמנית ההולנדית הלן הידינג, ובסרטונים הושם דגש על שדיה.
רוב הצופים בסרטים פורנוגרפיים נמשכים לחלקים שונים בגוף האישה, בעיקר לשדיים ולישבן. על פי נתונים סטטיסטיים מאתרי האינטרנט Pornhub ו-YouPorn, העדפה לשדיים נפוצה ברוב מדינות אירופה ואסיה, והעדפה לישבן נפוצה יותר בארצות הברית ורוב מדינות אמריקה הלטינית ואפריקה.
הערות שוליים

↑  רות נווה, ההסבר הפסיכולוגי: למה גברים נמשכים לחזה גדול?, באתר ynet, 1 בפברואר 2015.
↑  טל עזר, למה גברים אוהבים שדיים?, באתר "בא-במייל".
↑  נשים, תופתעו: גברים לא נמשכים לגודל של החזה שלכן - אלא למשהו אחר, באתר וואלה, 21 בדצמבר 2016.
↑  משיכה מינית לחזה גדול, באתר "academics.co.il", ‏13 במאי 2015.
↑  פרטיאליזם, באתר "ויקיסקס, האנציקלופדיה למיניות".
↑  מזופיליה, באתר "ויקיסקס, האנציקלופדיה למיניות".
↑  המעיל, הפטמות והנודלס: הפרסומות הישראליות הטובות ביותר, באתר ‏מאקו‏, 21 באוקטובר 2013
↑  לילך וולך‏, תהיי יפה ותזדקרי: תפוזינה 2011 עדיין מתייחסת לצופה כאל ניאנדרטל, באתר וואלה, 23 ביוני 2011
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
Sorry Seems to Be the Hardest Word

"Sorry Seems to Be the Hardest Word" הוא שיר שהולחן על ידי אלטון ג'ון למילותיו שלו ושל ברני טופין. הוא הוקלט ויצא לאור ב־1976 הן כסינגל הן כחלק מהאלבום "Blue Moves" (אנ').
השיר הופיע גם בשנה שלאחר מכן באלבום הלהיטים Elton John's Greatest Hits Volume II, אם כי מסיבות של זכויות יוצרים הסינגל כבר לא מופיע בגרסה הנוכחית של אותו אלבום. הוא גם הופיע באלבומי האוסף Greatest Hits 1976–1986 ו-Greatest Hits 1970–2002.
ביקורת

מגזין בילבורד שיבח את ההופעה הקולית של ג'ון, וכינה אותה "כנה ואמינה כמעט עד כאב" והתייחס גם למורכבות שירת הליווי.
מיקומי שיא

|   ‏‏‏  מצעדים ודירוגים (1976–1977)> מדינה |   ‏‏‏  מצעדים ודירוגים (1976–1977)> מצעד |   ‏‏‏  מצעדים ודירוגים (1976–1977)> מיקום שיא |   ‏‏‏  מצעדים ודירוגים (1976–1977)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  אוסטרליה | קנט מיוזיק רפורט | 11 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 6 |  |
|  ארצות הברית | מצעד השירים העכשוויים למבוגרים | 1 |  |
|  ארצות הברית | מצעד 100 סינגלי הפופ של קאש בוקס | 7 |  |
|  הולנד | מצעד 40 הסינגלים ההולנדיים | 14 |  |
|  הממלכה המאוחדת | מצעד הסינגלים הבריטי | 11 |  |
|  ניו זילנד | המצעד הניו זילנדי הרשמי | 7 |  |
|  קנדה | קנדה הוט 100 | - |  |
|  קנדה | מצעד השירים העכשוויים למבוגרים של RPM | 1 |  |
|  קנדה | מצעד הסינגלים של RPM | 3 |  |
|   ‏‏‏  מצעדי סוף שנה (1976)> מדינה |   ‏‏‏  מצעדי סוף שנה (1976)> מצעד |   ‏‏‏  מצעדי סוף שנה (1976)> מיקום שיא |   ‏‏‏  מצעדי סוף שנה (1976)>  |
| --- | --- | --- | --- |
|  אוסטרליה | מצעד הסינגלים האוסטרלי | 114 |  |
|   ‏‏‏  מצעדי סוף שנה (1977)> מדינה |   ‏‏‏  מצעדי סוף שנה (1977)> מצעד |   ‏‏‏  מצעדי סוף שנה (1977)> מיקום שיא |   ‏‏‏  מצעדי סוף שנה (1977)>  |
| --- | --- | --- | --- |
|  ארצות הברית | בילבורד הוט 100 | 95 |  |
|  קנדה | קנדה הוט 100 | 83 |  |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | זהב | 75,000 |
| ארצות הברית (RIAA) | זהב | 1,000,000 |
גרסת בלו

אחת מגרסאות הכיסוי היא של להקת הבנים האנגלית בלו. גרסת הכיסוי הופיעה באלבום האולפן One Love (אנ'). השיר הוקלט בשיתוף פעולה עם אלטון ג'ון, והיה הסינגל השני מתוך האלבום. השיר הגיע למקום הראשון במצעד הסינגלים הבריטי, וב-15 בדצמבר 2002 הגיע גם למקום הראשון בהונגריה ובמצעד ההולנדי. גרסת הכיסוי הופיעה בטופ 10 ב-16 מדינות נוספות.
גרסת בלו > מיקומי שיא

|   ‏‏‏  מצעדים ודירוגים (2002–2003)> מדינה |   ‏‏‏  מצעדים ודירוגים (2002–2003)> מצעד |   ‏‏‏  מצעדים ודירוגים (2002–2003)> מיקום שיא |   ‏‏‏  מצעדים ודירוגים (2002–2003)>  |
| --- | --- | --- | --- |
|  אוסטריה | Ö3 אוסטריה טופ 40‏ | 4 |  |
|  אוסטרליה | מצעד הסינגלים האוסטרלי | 43 |  |
|  איטליה | מצעד הסינגלים האיטלקי | 4 |  |
|  אירלנד | מצעד הסינגלים האירי | 3 |  |
|  גרמניה | GfK – טופ 100 | 3 |  |
|  דנמרק | היטליסטן | 5 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 4 |  |
|  יוון | IFPI Greece | 3 |  |
|  נורווגיה | VG-lista | 2 |  |
|  ספרד | PROMUSICAE | 7 |  |
|  סקוטלנד | מצעד הסינגלים הסקוטי | 1 |  |
|  פורטוגל | מצעד הסינגלים הפורטוגזי | 5 |  |
|  פלנדריה | אולטראטופ 50 | 3 |  |
|  צרפת | SNEP | 6 |  |
|  קנדה | קנדה הוט 100 | - |  |
|  קנדה | מצעד הסינגלים הקנדי (2000ֿ–2006) | 7 |  |
|  רומניה | מצעד השירים הרומני | 5 |  |
|  שוודיה | סוורייטופליסטן | 2 |  |
|  שווייץ | המצעד השווייצרי | 3 |  |
|   ‏‏‏  מצעדי סוף שנה (2002)> מדינה |   ‏‏‏  מצעדי סוף שנה (2002)> מצעד |   ‏‏‏  מצעדי סוף שנה (2002)> מיקום שיא |   ‏‏‏  מצעדי סוף שנה (2002)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 34 |  |
|   ‏‏‏  מצעדי סוף שנה (2003)> מדינה |   ‏‏‏  מצעדי סוף שנה (2003)> מצעד |   ‏‏‏  מצעדי סוף שנה (2003)> מיקום שיא |   ‏‏‏  מצעדי סוף שנה (2003)>  |
| --- | --- | --- | --- |
|  אוסטריה | Ö3 אוסטריה טופ 40‏ | 29 |  |
|  גרמניה | GfK – טופ 100 | 24 |  |
|  הולנד | מצעד 40 הסינגלים ההולנדיים | 2 |  |
|  הממלכה המאוחדת | מצעד הסינגלים הבריטי | 90 |  |
|  ולוניה | אולטראטופ 40 | 10 |  |
|  ניו זילנד | המצעד הניו זילנדי הרשמי | 25 |  |
|  פלנדריה | אולטראטופ 50 | 29 |  |
|  צרפת | SNEP | 28 |  |
|  רומניה | מצעד השירים הרומני | 11 |  |
|  שוודיה | סוורייטופליסטן | 20 |  |
|  שווייץ | המצעד השווייצרי | 26 |  |
גרסת בלו > נתוני מכירות

| מקום | תארים | מכירות |
| --- | --- | --- |
| בלגיה (BEA) | זהב | 25,000 |
| שווייץ (IFPI Switzerland) | זהב | 20,000 |
| הממלכה המאוחדת (BPI) | זהב | 400,000 |
גרסאות אחרות

ב-1991 ביצע ג'ו קוקר גרסת כיסוי לשיר, שנכללה באלבום המחווה לאלטון ג'ון וברני טופין "Two Rooms: Celebrating the Songs of Elton John & Bernie Taupin". בהערות האלבום קוקר מצוטט:
מזמן ב־'68 פגשתי באלטון במשרד של המוציא לאור המוזיקלי דיק ג'יימס. ניתן לי טייפ של "Border Song", שמאיזו סיבה נעלמה דחיתי. אני מקווה שפיציתי על כך בביצוע הזה של 'Sorry Seems to Be the Hardest Word', שמגלה את הצד העמוק יותר בכתיבתם של רג' וברני.
ב-2004, ביצעו אלטון ג'ון וריי צ'ארלס את השיר, שנכלל באלבום הדואטים של צ'ארלס, "Genius Loves Company" (אנ'). לימים התברר שזו ההקלטה האחרונה שצ'ארלס עשה, לפני מותו באותו יוני. הדואט היה מועמד לפרס גראמי על שיתוף הפעולה הפופ הטוב ביותר עם שירה. השיר בוצע גם על ידי הסקסופוניסט היהודי-אמריקאי קני ג'י בשיתוף הזמר האמריקאי ריצ'רד מרקס (אנ') באלבומו At Last...The Duets Album.
הסינגל היה הסינגל המוביל באוסף הרמיקסים Good Morning to the Night בשיתוף פעולה עם הלהקה האוסטרלית פנאו, שיצא ב-16 ביולי 2012.
זמרת הג'אז הקנדית דיאנה קרול הקליטה לשיר גרסה, שנכללה באלבומה Wallflower (אנ') שיצא בפברואר 2015.
ביאורים

↑  שנכלל אחר כך באלבום "Elton John".
↑  כאן משתמש קוקר בשם הלידה של ג'ון, רג'ינלד.
הערות שוליים

↑  "Top Single Picks" (PDF). Billboard. 6 בנובמבר 1976. p. 74. ארכיון (PDF) מ-2020-07-05. נבדק ב-2020-07-13. {{cite news}}:  (עזרה)
↑  Kent, David (1993). Australian Chart Book 1970-1992. St Ives, N.S.W.: Australian Chart Book. ISBN 0-646-11917-6.
↑  המצעד האירי, באתר irishcharts.ie, בדיקה אחרונה ב־25 באפריל 2022
↑  Joel Whitburn's Top Pop Singles 1955–1990 - ISBN 0-89820-089-X
↑  Whitburn, Joel (1993). Top Adult Contemporary: 1961–1993. Record Research. p. 122.
↑  Cash Box Top 100 Singles, January 1, 1977 (ארכיון)
↑  "Item Display - RPM - Library and Archives Canada". Collectionscanada.gc.ca. 1976-12-25. ארכיון מ-2018-09-04. נבדק ב-2019-06-12.
↑  "Item Display - RPM - Library and Archives Canada". Collectionscanada.gc.ca. 1977-01-08. ארכיון מ-2016-03-04. נבדק ב-2019-06-12.
↑  Australian-charts.com (ארכיון)
↑  Musicoutfitters.com (ארכיון)
↑  "Top 200 Singles of '77 – Volume 28, No. 14, December 31 1977". RPM. Library and Archives Canada. ארכיון מ-2017-08-02. נבדק ב-3 בינואר 2018. {{cite web}}:  (עזרה)
↑  Kaufman, Gil. "ROAD TO THE GRAMMYS: THE MAKING OF RAY CHARLES' GENIUS LOVES COMPANY". MTV. ארכיון מ-2020-08-10. נבדק ב-2020-09-28.
| --- | --- |
בקרת זהויות :  MusicBrainz work: 3d759a02-fe51-4b99-9f0a-9d43a2c61d54
פיליפ סארד

| --- | --- |

 לידה:  21 ביוני 1948 (בן 76) ניי-סיר-סן, צרפת 
 מוקד פעילות:  צרפת 
 תקופת הפעילות:  מ-1970 
 מקום לימודים:  הקונסרבטואר של פריז 
 שפה מועדפת:  צרפתית 
 חברת תקליטים:  RCA רקורדס, פיליפס רקורדס, EmArcy, מילאן רקורדס, פאטה-מרקוני 
 פרסים והוקרה:  פרס סזאר למוזיקה הטובה ביותר שנכתבה לסרט (1977)  קצין מסדר האמנויות והספרות 
 www.philippe-sarde.com
 פרופיל ב-IMDb
 חתימה:  
 
פיליפ סארד (צרפתית: Philippe Sarde; נולד ב-21 ביוני 1945) הוא מלחין צרפתי. מרבה להלחין פסי-קול לסרטים. סארד זכה להערכה על עבודתו והיה אף מועמד לפרס אוסקר על מוזיקה מקורית בעבור הסרט "טס", זכה בפרס סזאר בעבור המוזיקה שחיבר לסרט Barocco והיה מועמד 9 פעמים נוספות לפרס.
קורות חיים

נולד בנאויי סור סיין בצרפת. הוא אחיו של השחקן והמפיק אלאן סארד. משנת 1988 הוא חבר בוועדת השיפוט בפסטיבל הקולנוע בקאן.
סארד עבד מספר פעמים עם יוצרים ישראלים. הוא הלחין פסקול בעבור הסרט “כל החיים לפניו” של הבמאי משה מזרחי אשר זכה באוסקר לסרט הזר ב-1977. בשנת 2010 הלחין את הפסקול בעבור “פעם הייתי”, סרטו של הבמאי הישראלי אבי נשר.
פילמוגרפיה חלקית

(1972) סזאר ורוזלי
Touche pas à la femme blanche (Don't Touch The White Woman!) (1974)
Lancelot du Lac (Lancelot of the Lake) (1974)
Barocco (1976)
The Tenant (1976)
Tess (1979) טס
Ghost Story (1981)
Quest for Fire (La Guerre du feu) (1981) -  ניצוץ החיים
Harem (1985)
Joshua Then and Now (1985)
Mon beau-frère a tué ma soeur (1986)
Pirates (1986)
The Manhattan Project (1986)
The Bear (L'Ours) (1988)
Music Box (1989)
(1990) בעל זבוב
Eve of Destruction (1991)
Ponette (1996)
Le Bossu (1997)
Les témoins (2007)
אוצר ויינה

אוצר ויינה הוא שם כולל לשני אוצרות של ממצאים העשויים רובם מזהב שהתגלו בשנת 1963 בפרובינציית ולנסיה  שבמזרח ספרד. שני אוצרות אלה שנתגלו בהפרש של כמה חודשים, תוארכו לתקופה הפרהיסטורית של חצי האי האיברי (האלף השני לפנה"ס). האוצר שנמצא ראשון הוא האוצר המוכר כ-"האוצר הקטן" של קבאזו רדונדו (Cabezo Redondo) שנמצא קבור במורד גבעה של ישוב מתקופת הברונזה. האוצר השני, שמוכר כאוצר מוויינה (Villena)(אנ'), נמצא קבור בחול על גדה של נהר יבש ליד העיר ויינה, שני האוצרות נמצאו במרחק של כ-6.5 ק״מ האחד מהשני.
״האוצר הקטן״ של בקבאזו רדונודו – Tesorillo of Cabezo Redondo

כאמור, האוצר הראשון שנמצא היה ״האוצר הקטן״ של קבאזו ראדונודו. אוצר זה הכיל כ-35 עצמים מזהב במשקל כולל של 147.08 גרם. האוצר נמצא בשנת 1963 על ידי חוסה מריה סולר במדרון דרום-מזרחי של גבעת קבאזו רדונדו ועל פי צורת קבורתו באדמה נראה שהוא נקבר במכוון על מנת להחביאו. בסביבה בה נמצא האוצר נמצאו מעט ממצאים ארכאולוגים אחרים.
להלן תיאור תכולתו של ״האוצר הקטן״, כל העצמים עשויים מזהב:
סרט ראש מזהב באורך של 55 ס״מ ורוחב של 1.2 ס״מ, שני קצוות הסרט מחוררים
שתי חתיכות מזהב הנראות כחלקים של סרט ראש. אחת החתיכות נשברה לשני חלקים קטנים.
שלושה צמידים פתוחים עם 12–13 חריצים מאונכים
חוט זהב מעוגל דק מסובב בצורת ספירלה בעל שניים וחצי סיבובים
שני חוטי זהב מעוגל דקים בצורת ספירלה בעלת סיבוב אחד
שתי טבעות שטוחות פשוטות
טבעת עשויה מסרט עם תבנית מרכזית פשוטה ללא עיטור
ארבע טבעות פשוטות, שתיים מהטבעות בעלות עיטור פשוט והשתיים האחרות בעלות עיטור מתוחכם קצת יותר
שש טבעות עם עיטור מורכב של חריצים כאשר באחת הטבעות לעיטור צורת של פירמידה
עשרה עצמים קוניים הנראים כעגילים, חמישה מהם בקוטר בסיס של 21 מ״מ ואורך של 17 מ״מ והחמישה הנוספים מעט גדולים יותר
תליון כדורי עם חור במרכזו
חתיכה של צמיד מעוטר ומורכב שנראה שנשחק עקב שימוש רב
האוצר של ויינה – Villena Treasure

האוצר של ויינה נמצא כמה חודשים לאחר חשיפת ״האוצר הקטן״, הוא נמצא קבור בחול בתוך קערה מחרס על שפת נהר יבש בקרבת מקום. באוצר זה, בשונה מהאוצר הקטן, לא כל החלקים היו עשויים מזהב ונמצאו בו גם מספר עצמים עשויים מכסף וכלי אחד מברזל. על פי צורת עיבוד פני השטח של העצמים אין ספק בקרב החוקרים שכמו "האוצר הקטן" של קבאזו רדונדו, האוצר של ויינה שייך לתקופת הברונזה של ספרד. האוצר הזה נמצא במרחק של כ 6.5 ק״מ מהאוצר הקטן.
המשקל הכולל של אוצר זה הוא 9.754 ק״ג והוא מכיל קערות, בקבוקונים ותכשיטים שונים.
להלן התיאור של הממצא:
11 קערות מזהב בגדלים שונים
28 צמידי זהב בגדלים שונים המעוטרים בצורות שונות
2 בקבוקוני זהב מעוטרים
3 בקבוקוני כסף מעוטרים
חתיכה אחת של צמיד שנראה כעשוי מברזל, מקור החומר עדיין לא אובחן
חתיכות שונות עשויות מזהב שייתכן שהיו מחוברות לכלים הגדולים יותר.
הקשר בין שני האוצרות

הקשר בין האוצרות הוא נושא הנתון בוויכוח מאז שנמצא, במאמרו כותב החוקר פרז שלמרות השוני בסוג הכלים ובחומרי הגלם שלהם, ניתן לקשור ביניהם עקב הקרבה הפיזית בה הם נמצאו ובעיקר הודות לדמיון בעיטורים על גבי הכלים השונים. האוצר הראשון (Vilena) הכיל ברובו צמידים, טבעות וקערות מזהב כמו גם שלוש קערות מכסף, שני עצמים מכסף וחתיכות שונות העשויות מזהב. לעומת זאת, האוצר השני הקטן יותר, הכיל כ-35 עצמים שכולם עשויים מזהב.
בחמישים השנים האחרונות התמקדו החוקרים בעיקר בכרונולוגיה ובמשמעות של שני הממצאים המיוחדים, החל מהשאלה באיזו טכנולוגיה השתמשו בכדי לייצר את הכלים ועד הניסיון להבין מה היו הקשרים הסוציואקונומיים בין האוכלוסיות השונות שישבו בחצי האי האיברי בסופה של התקופה הפרהיסטורית של אזור זה.
על פי החוקר הספרדי מאורו הרננדס ישנו קשר ברור בין שני האוצרות והוכחה לכך היא המיקום בו נמצאו שניהם והדמיון הרב הקיים בצורת העיטורים על גבי כלי הזהב שנמצאו בשני האוצרות. בנוסף לזה ישנו דמיון רב בעיטורים בכלי החרס שנמצאו בשני האתרים בהם נמצאו האוצרות דבר המצביע על קשר תרבותי הדוק. טכניקת העיטור בכלי הזהב היא טכניקה האופיינית לתקופה של סביב 1200 לפנה"ס באזור דרום מזרח ספרד.
מקור האוצר ומשמעותו

במאמרו של פרז קיימות דעות שונות לגבי המשמעות של שני האוצרות. חלק מהחוקרים טענו שאלו חפצים ששימשו לדת ולפולחן או ככלים שמטרתם הייתה לתחום גבולות בין אוכלוסיות שונות וישנם חוקרים שרואים במטמונים ניסיון להסתיר כלים בעלי ערך רב עקב סכנה בתקופות של מלחמות ואי יציבות פוליטית באזור. בנוסף יש שהציעו שצמידי הזהב שימשו כאמצעי תשלום של האליטות המקומיות אשר שלטו על דרכי המסחר והעבירו מלח ותבואות בין האוכלוסייה של אזור דרום מזרח ספרד לאזורים של פנים הארץ שבחצי האי האיברי בתקופת הברונזה.
הערות שוליים

↑  Hernadez Perez at al,(2014),The treasure of Vilena and Cabezo Redondo,Tagungen des Landesmuseums für Vorgeschichte Halle,Band 11,2,. 1-15.
↑  Garcia Atienza & Barciela Gonzalez (2017), El Tesoro de Villena:Caracterizacion uso y función de una ocultación de la edad de Bronce. Historia de Tesoros, Tesoros con Historia. 61-86
1 2  Hernandez Perez at al (2017), Reflejos de Pasado: El Oro en la Edad de Bronce en Villena (Alicante). BYLIANA, 2. 20-39
״האוצר הקטן״ וקבאזו רדונדו
האוצר מוויינה
פתרון בעיות

אישה העוסקת בפתרון בעיות מתמטיות
ציור של הצייר פליקס דיוג (Felix Diogg)‏, 1791
פתרון בעיות היא היכולת להתגבר על אתגרים או מכשולים כדי להשיג מטרה מסוימת.
יכולת פתרון הבעיות מתאפשרת הודות לאינטראקציה מורכבת בין הקוגניציה למטא-קוגניציה והיא מקושרת לתפקודים הניהוליים.
פתרון בעיות יכול להיות תוצר של צורות רבות של חשיבה יצירתית, שכן לעיתים קרובות היא מתעוררת מתוך הצורך להתמודד עם בעיה כלשהי. יש הטוענים כי חשוב יותר ללמוד כיצד ניתן לפתור בעיה כלשהי, מאשר להגיע לפתרון של בעיה ספציפית.
יכולת פתרון בעיות יכולה לסייע בשלב התכנון והביצוע של תוכנית פעולה.
היבטים קוגניטיביים

מגבלת הקיבולת של זיכרון העבודה יוצרת את הקושי לעבד מספר רב של פרטי מידע בו זמנית ולפתור בעיות.
עם זאת, ניתן להשתמש במיומנויות חשיבה כדי להתגבר על מגבלה זו. לדוגמה: אחת הדרכים להתגבר על מגבלת הקיבולת היא קיבוץ מספר בלתי מוגבל של פריטים ליחידת משמעות בודדת המכונה "גוש" (Chunk). דרך נוספת לפתרון בעיות מורכבות היא על ידי פירוקן לבעיות משנה, כך שניתן לטפל בכל אחת מהן בנפרד ולאחר מכן לצרף אותן לצורך יצירת הפתרון השלם.
בהתאם לכך, אנשים בעלי יכולת מטא קוגניטיבית נוטים להיות טובים יותר בפתרון בעיות.
לחשיבה מסתעפת, הכוללת המצאה של פתרונות מרובים עבור בעיה או מטלה מסוימת, יש חשיבות מרכזית ביכולת לפתור בעיות.
כמו כן, נדידת מחשבות יכולה לתרום ליצירתיות בפתרון בעיות, על ידי הגברת התועלת היצירתית של מרווחי האינקובציה.
אסטרטגיות לפתרון בעיות

אלגוריתם הוא דרך שיטתית (כלומר כזו שצעדיה מוגדרים היטב) לביצוע של משימה מסוימת, על נתונים, במספר סופי של צעדים. האלגוריתם יכול להיות מאוד מדויק, אך גם לגזול זמן ומשאבים מרובים. לעומתו היוריסטיקה היא כלל חשיבה פשוט, מעין כלל אצבע המבוסס על הגיון פשוט או אינטואיציה, המציע דרך קלה ומהירה לקבלת החלטות ופתרון בעיות, ללא התעמקות ובמחיר דיוק נמוך. על כן לשימוש באלגוריתם יש יתרון במקרים בהם ישנה חשיבות רבה לדיוק ולהיוריסטיקה יש יתרון במקרים בהם המהירות יותר חשובה.
במקרים רבים עבור התמודדות מול מצבים חדשים אין מספיק מידע כדי להשתמש באלוגריתם או היוריסטיקה ולכן נדרשת אסטרטגיה שונה.
ניסוי וטעייה היא דרך לפתרון בעיה באמצעות ניסוי פתרונות שונים לבעיה עד לקבלת פתרון נאות.
יכולת הפשטה מאפשרת לאדם להשתמש בסמלים כדי להעלות חלופות שונות לפתרון בעיה, ללא צורך לנסות כל אחת מהן באופן מעשי.
השפעות על יכולת פתרון בעיות

יכולת פתרון הבעיות מושפעת מהתפקודים הניהוליים.
בהתאם לכך, פגיעה בתפקודים הניהוליים עלולה לגרום להנמכה ביכולת פתרון הבעיות.
פגיעה בתפקודים ניהוליים יכולה להיגרם כתוצאה מהפרעה נוירו-התפתחותית, כמו הפרעת קשב ריכוז והיפראקטיביות שההנמכה בתפקודים ניהוליים היא מאפיין מרכזי שלה.
היא יכולה להיגרם גם כתוצאה ממצבים רגשיים כמו דיכאון וחרדה.
באותו האופן ניתן גם לשפר את יכולת פתרון הבעיות על ידי פיתוח התפקודים הניהוליים.
למשל, אימון אישי הוא תהליך שמערב בין היתר גם פיתוח של תפקודים ניהוליים ויכולת פתרון בעיות.
קבוצה של אנשים יכולה לגייס מגוון רחב של ידע וכשרים שלא בהכרח יהיו מצויים אצל האדם הבודד. על ידי כך העבודה בקבוצה מעלה את איכות פתרון הבעיה ומונעת הטיות.
משחק השחמט, כמו משחקים נוספים, יכולים להיות כלי ללימוד מיומנויות בפתרון בעיות.
ראו גם

אינטליגנציה זורמת
טראבל שוטינג
חרדה פרודקטיבית
סבלנות
כפר עבודה

ערך זה עוסק בצורת התיישבות. אם התכוונתם ליישוב מוסדי הנמצא בסמוך לתל מונד, ראו .
כפר עבודה באזור ירושלים, 1950, התושבים בונים טרסות במדרונת ההרים
כפר עבודה היה סוג של יישובים שהוקמו בראשית ימיה של מדינת ישראל כאשר לתושבים לא היו אמצעי ייצור מספקים לאחזקה עצמית, ועל כן הם היו מבוססים על עבודה עבור גורמי חוץ, בעיקר הקרן הקיימת.
לאחר קום מדינת ישראל ראו המוסדות המיישבים חשיבות רבה בהתיישבות באזורים ההרריים בפרוזדור ירושלים ובגליל. באזורים ההרריים הוקמו 14 יישובים של נוער חלוצי וחיילים משוחררים ו-30 מושבים של עולים חדשים. במחנות העולים שהיו מלאים עד אפס מקום, ישבו עולים רבים שלא עבדו אך לא הייתה עבורם קרקע מספקת ראויה לחקלאות לצורך הקמת יישובים נוספים בהר. בעקבות זאת, הוחלט על ידי נציגי הממשלה, הסוכנות היהודית והמרכז החקלאי להקים כפרי עבודה בהם ייושבו כ-5,000 משפחות תוך הבטחה שהמתיישבים יועסקו בעבודות ציבוריות  במשך 5 שנים.
בהקמת כפרי עבודה הוחל לקראת סוף שנת 1949, בפרוזדור ירושלים ובגליל, במקומות שבהם לא הייתה מספיק קרקע לצורך התיישבות חקלאית. בכפרי העבודה הוכנו לעולים בתים והובטחה להם עבודה בהכשרת קרקע וייעור. על פי התוכנית, לאחר גמר הכשרת הקרקע יוקצו לכפרי העבודה משבצות קרקע. בהתאם לכך ייקבע מספר המשפחות בכפר העבודה, והוא יוסב למושב. כן נעשה מאמץ שלכל מתיישב יהיה משק עזר בן 3–4 דונם.
ארבעה כפרי עבודה ראשונים הוקמו בנובמבר 1949: ליפתא, גדעונה, זנגריה ופוריה - כפר עבודה. בדצמבר 1949 הוקם כפר העבודה החמישי, אשתאול.
בשנת 1950 הוקמו 19 כפרי עבודה, 17 של עולי תימן, אחד של עולי הודו (עופר), ואחד של עולי מרוקו (שואבה). עד סוף 1951 הוקמו 29 כפרי עבודה, 9 בגליל (זנגריה, פרוד א', פרוד ב', צוריאל, גורן, ואדי קרן, עין יעקב), 2 בהר הגלבוע (גדעונה ונורית), 2 ברמת מנשה ו-16 בפרוזדור ירושלים. ב-17 מהכפרים הוכנו בתי בלוקים, אבן או עץ וב-12 הוקמו צריפים. עד סוף 1951 תוכננו ב-15 מכפרי העבודה השטחים החקלאיים, לאחר שהוכשרו מעל 13,000 דונם.
הערות שוליים

1 2 3 4  מה השגנו בכפרי עבודה, דבר, 25 בדצמבר 1951
↑  כפרי עבודה-דרך חדשה להיאחזות ולהתישבות, דבר, 14 באוגוסט 1949
1 2  כפרי עבודה בפרוזדור ירושלים ובגליל, חרות, 24 בנובמבר 1949
↑  עוד 4 יישובים יוקמו בפברואר, על המשמר, 20 בפברואר 1950
↑  הוקם כפר תימני בליפתא, דבר, 18 בנובמבר 1949
↑  הוקמו ארבעה כפרי עבודה ראשונים לעולים, דבר, 18 בנובמבר 1949
↑  35 כפרי עבודה יוקמו בתש"י, דבר, 18 בדצמבר 1949
↑  כפרי עבודה, הצופה, 12 בינואר 1951
↑  שני מושבים נוספים הוקמו ככפרי עבודה אך לא נמנו עמהם: כפר זיתים, פוריה - כפר עבודה
↑  משקי איזור גלבוע, דבר, 11 באוקטובר 1951
חיי התרבות בגטו טרזין

גטו טרזין, הגטו שהקים ה-אס.אס. במבצר טרזינשטט, נוצר לצורכי התעמולה הנאצית ופורסם על ידה כגטו עשיר בחיי תרבות. הגטו היה מחנה מעבר בדרך למחנות ההשמדה, ותנאי המחיה בו תוכננו כדי להאיץ את מות האסירים. הוא הוגדר כקהילה לדוגמה של יהודי המעמד הבינוני מגרמניה, צ'כוסלובקיה ואוסטריה, ויהודים משכילים רבים נכלאו בו.